Llanymynech

Pentref ar y ffin rhwng Cymru a Lloegr yw Llanymynech,British Place Names; adalwyd 25 Ebrill 2021 tua hanner y ffordd rhwng Croesoswallt a'r Trallwng, ger glan Afon Efyrnwy. Saif hanner gorllewinol y pentref yng nghymuned Carreghwfa ym Mhowys, tra mae'r hanner dwyreiniol ym mhlwyf sifil Llanymynech and Pant yn awdurdod unedol Swydd Amwythig.

Pan oedd yr hen Sir Drefaldwyn yn cau'r tafarnau ar y Sul, roedd tafarn yn Llanymynech, y Lion, sydd yn awr wedi cau,  lle roedd un bar, yng Nghymru, ar gau ar y Sul, a'r bar arall, yn Lloegr, ar agor. Yng Nghlwb Golff Llanymynech y dechreuodd Ian Woosnam chwarae golff. Roedd y peiriannydd diwydiannol Richard Roberts yn enedigol o'r pentref.

Saif Bryngaer Llanymynech tua tri-chwarter kilometr i'r gogledd-ddwyrain.

Mae Camlas Trefaldwyn yn pasio trwy'r pentref. Ar un adeg oedd yno gorsaf reilffordd. Oedd hon ar Reilffordd y Cambrian ac hefyd Rheilffordd Ysgafn Dyffryn Tanat, yn ffurfio cyffwrdd rhwng y ddwy.Gwefan disused-stations.org.uk
.

Gweler hefyd
Rhestr enwau Cymraeg ar drefi a llefydd eraill yn Lloegr

Cyfeiriadau

Categori:Awdurdod unedol Swydd Amwythig
Categori:Carreghwfa
Categori:Pentrefi Powys
Categori:Pentrefi Swydd Amwythig